Gros

Gros Donostiako (Gipuzkoa) ipar-ekialdeko auzo bat da, Zurriola hondartzaren inguruan dagoen auzoa da.

Kokalekua 
Urumea ibaia mendebaldean, Ulia mendia ekialdean, Zurriola hondartza iparraldean eta Egia auzoa hegoaldean ditu mugakide. Hasiera batean auzo industriala zen, baina denboraren poderioz aldatzen joan da eta gaur egun merkataritza da nagusi, erdigunetik oso gertu eta auzo-giro bizia duena.

Bertan daude Zurriola hondartza eta Kursaal biltzar jauregia.

Historia 
Auzoa XIX. mendean sortu zen, Urumea ibaiaren eskuinaldeko hondar dunak eraikitzeko moldatzen hasi zirenean, Gogorza Planaren eta 1894 urtean Tomas Gros arkitektoak diseinaturiko zabalgunearen bitartez. Hain zuzen ere, arkitektoak ematen dio izena. Azkenik, Kursaal Etxebizitza Agentziak eginiko lanekin, auzoak itsasoari lekua irabazi zion eta, gutxigorabehera, egungo azalera hartu.

Auzoko jaiak 
1991tik auzoko jaiak, Karmengo Egunaren inguruan (uztailean) ospatzen dira, Zipotz (antzinako auzokide ezagun baten ezizena) eta Legami (haren lagunaren ezizena) alegiazko pertsonaiekin.

Leku interesgarriak 

 Kursaal jauregia
 Katalunia plaza
 San Inazio eliza
 Zurriola hondartza
 Zurriolako zubia
 Frantziako ibilgunea
 Groseko geltokia
 Groseko pilotalekua
 Groseko trinketa
 Okendo kultur etxea
 Groseko Koruko Andre Mariaren anbulatorioa

Kaleak eta plazak

Kaleak

Plazak 
 Biteri plaza
 Bitoriano Iraola plaza
 Euskadi plaza
 Euskal Herria plaza
 Katalunia plaza
 Jose Migel Barandiaran plaza
 Lapurdi plaza
 Luistar Langileen plaza
 Nafarroa Beherea
 Pinudi plaza
 Sekundino Esnaola plaza
 Txofre plaza
 Zuberoa plaza
 Zuhaizti plaza

Kanpo estekak 

 Groseko 1891ko hirigintza-proiektuari buruzko artikulua, euskaraz.net webgunean.

Gros